பாடி நகர்ந்து வரும் நதிகள் - ஒரு (திக்கு) "மலைகளைத் தவிர பாக்கி வர்ணனை யெல்லாம் மிகவும் பொருத்தமாயிருக்கிறதல்லவா!" என்றான் கமலபதி. அப்போது முத்தையன் சொன்னான்: "அந்தப் பாட்டில் இதையெல்லாம் விட அதிகப் பொருத்தமாயிருக்கும் அடி வேறொன்றிருக்கிறதே! "பெண்ணே உனதழகைக் கண்டு - மனம் பித்தம் கொள்ளதென்று நகைத்தான் - அடி கண்ணே என திருகண்மணியே உனைக் கட்டித் தழுவ மனங் கொண்டேன்!" இவ்வாறு பாடிவிட்டு முத்தையன் கமலபதியைச் சுற்றிச் சுற்றி வந்து நாடக மேடையில் திருடன் ஆடுவதைப் போல் ஆடத் தொடங்கினான்.